શહેરના ફૂલછાબ ચોકમાં આવેલ ખોડિયાર હોટલ ખાતે ગઈકાલે લુખ્ખાઓએ ધમાલ મચાવી હતી ખોડિયાર હોટલે ગઈકાલે સવારે ભીલવાસ મેઈન રોડ ઉપર આવેલ ખાટકીવાસની બાજુમાં રહેતા સદ્દામ હનીફભાઇ કટારીયા નામનો લુખ્ખો તેના અન્ય ચાર સાગરીતો સાથે નાસ્તો કરવા માટે આવ્યો હતો ચા નાસ્તો કર્યા બાદ પૈસા માંગતા સદ્દામ અને તેની સાથેના ચારેય શખ્સોએ ઝઘડો કર્યો હતો અને હોટલ સંચાલક રઘુભાઇ સાથે માથાકૂટ કરી જતા રહ્યા હતા બાદમાં બપોરે અઢી વાગ્યા આસપાસ ફરીથી સદ્દામ સહિતના પાંચેય શખ્સો ધસી આવ્યા હતા અને સોડા-બોટલના છુટ્ટા ઘા કરી રીતસરનો આતંક મચાવ્યો હતો મારામારી કરતા નાશભાગ મચી જવા પામી હતી આ હુમલામાં હોટલમાં કામ કરતા મુન્નાભાઈ સહીત ત્રણેક લોકોને ઇજા પણ થઇ હતી ઘટનાને પગલે પોલીસ કાફલો દોડી ગયો હતો સરાજાહેર આતંક મચાવનાર હુમલાખોરોને ત્વરિત પકડવા પોલીસ કમિશ્નર અગ્રવાલ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ અતુલ સૌનારા અને તેમની ટીમે તપાસ હાથ ધરી હતી.